Namzedê Partîya Çep a Keske yê Dîlokî Murat Sarisaçî vat weçînitişê 14ê gulane do qederê kurdan û heme Tirkîya bibedilnê û semedê paştdayîşê Partîya Çep a Keske û wayîrvejîyayîşê rayan veng da.
Sarisaçî vat: “Rayêke zî semedê komelî, ameyoxê komelî zaf muhîm a. Coka gerek şarê ma têna raya xo medo, gerek wayîrê raya xo zî bivejîyo. Şarê ma hem eşeno semedê muşahîtîye muracatê partîya ma bikero hem zî bado ke raya xo şuxulnaye heta peynî eşkeno wayîrê raya xo bivejîyo. Şar wa sindoqan cameverdo. Ma do pêro pîya bibedilnê, pêro pîya ser bikewê.”
